Document ID: /roh_data/filtered/fineweb-2-filterrobots_roh.jsonl.gz/61164

Scuol e Tarasp han dà glisch verda per realisar abitaziuns da vacanzas administradas. La regenza ha approvà la revisiun parziala da la planisaziun locala da Scuol. En las zonas d'hotel a Scuol e Tarasp poi uschia dar interpresas d’alloschament turistic cun abitaziuns administradas.
Halla da tennis vegn duvrà sco parcadi
Plinavant è planisada ina midada d'utilisaziun per l'hotel Schweizerhof a Tarasp. La halla da tennis che appartegna a l'hotel duai vegnir duvrada da nov sco halla da parcar. Sin il plan da zonas vegn perquai la zona d'hotel existenta attribuida ad ina zona da parcadi, e sin il plan general da furmaziun vegn abolida l'inscripziun «Sectur da sport, halla».
RR novitads 10:00